Na temelju članka 99.a Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20 ,151/22, 155/23 i 156/23), članka 21. Zakona o osobnoj asistenciji (NN br.71/23) i čl. 3. Pravilnika o pomoćnicima u nastavi i stručnim komunikacijskim posrednicima („Narodne novine“ broj 85/24 ) Osnovna škola „Matija Gubec“ ,Magadenovac objavljuje

**JAVNI POZIV**

**za radno mjesto**

**POMOĆNIK/ICA U NASTAVI** (m/ž) – 6 izvršitelja, na određeno nepuno radno vrijeme minimalno 20 sati tjedno.

Rad se obavlja u matičnoj školi u Magadenovcu, Područnoj školi Marijanci i Područnom odjelu Lacići.

Natječajem je predviđen odabir i zapošljavanje osoba na poslovima pomoćnika u nastavi s ciljem povećanja socijalne uključenosti i integracije učenika s teškoćama u osnovnim školama.

**Vrste ugovora**: ugovor o radu na određeno nepuno radno vrijeme do 31. kolovoza 2026. (1 izvršitelj), odnosno do 31. kolovoza 2027. godine (5 izvršitelja).

**Uvjeti (sukladno članku 21. Zakona o osobnoj asistenciji)**

* Punoljetna, zdravstveno sposobna osoba
* Najmanje završena srednja škola – 4 godine (4.2. HKO)
* Završen program obrazovanja odraslih (osposobljavanje) za pomoćnika u nastavi
* Protiv osobe nije pokrenut kazneni postupak ili koja je pravomoćno osuđena za neko od kaznenih djela iz čl. 106. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20 ,151/22, 155/23 i 156/23) i čl.23. Zakona o osobnoj asistenciji (NN br.71/23)
* Pomoćnik u nastavi ne može pružati potporu tijekom odgojno-obrazovnog procesa svom članu obitelji, osim kada na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti sa interesima učenika u školskoj sredni.

.

**Opis poslova** (sukladno čl.2. st. 4. Pravilnika o pomoćnicima u nastavi i stručnim komunikacijskim posrednicima**)**

* Potpora u komunikaciji i socijalnoj uključenosti, u kretanju, pri uzimanju hrane i pića, u obaljanju higijenskih potreba, u obavljanju školskih aktivnosti i zadataka, suradnja s učiteljima i stručnim suradnicima te vršnjacima u razredu radi osiguranja razmjene informacija potrebnih za praćenje i unapređivanje rada s učenikom, poslovi prema zaduženju ravnatelja nakon završetka nastavne godine.

**Dodatna znanja i vještine:**

Poštivanje različitosti, afinitet prema djeci s teškoćama u razvoju, otvorenost, odgovornost, fleksibilnost, razvijene komunikacijske vještine, podjednaka sklonost individualnom i timskom radu, točnost u izvršavanju poslova, organiziranost, emocionalna stabilnost i dosljednost.

**Poželjno:**

* Iskustvo u neposrednom radu s djecom s teškoćama u razvoju
* Iskustvo u volontiranju

Odabir će se izvršiti uz pomoć stručnih metoda procjene kompetencija i osobina podnositelja zahtjeva osobnim odabirom poslodavca.

S kandidatima izabranim za pomoćnika u nastavi, obrazovna ustanova - škola će sklopiti pisani ugovor o radu u kojem će biti utvrđeni poslovi, trajanje, tjedno zaduženje te međusobna prava, obveze i odgovornosti ugovornih strana.

**Kandidati su dužni priložiti sljedeće dokumente:**

* **Vlastoručno potpisanu** prijavu na Javni poziv
* životopis (**vlastoručno potpisan,** s navedenim podacima o neposrednom radu sa djecom s teškoćama u razvoju ili volontiranju te trajanje istog.)
* dokaz o hrvatskom državljanstvu
* dokaz o vrsti i razini obrazovanja (preslika isprave o završenom školovanju)
* dokaz o završenom programu obrazovanja odraslih (osposobljavanja) za pomoćnika u nastavi
* uvjerenje nadležnog suda da se protiv kandidata ne vodi kazneni postupak niti je pravomoćno osuđivan za neko od kaznenih djela iz članka 106. Zakona o odgoju i obrazovanju u osnovnoj i srednjoj školi te članka 23. Zakoana o osobnoj asistencji (**ne starije od dana objave Javnog poziva)**
* dokaz da kandidatu nije izrečena prekršajno-pravna sankcija za nasilje u obitelji (**ne starije od dana objave javnog poziva)**
* uvjerenje o prebivalištu **(ne starije od 6 mjeseci od dana objave natječaja)**
* elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje **(ne stariji od dana objave ovog javnog poziva)**
* ukoliko kandidat ima iskustva u radu s djecom s teškoćama u razvoju potrebno je priložiti mišljenje supervizora i/ili preporuku škole/ustanove/udruge.

U zamolbi i životopisu obvezno navesti datum i mjesto rođenja, adresu stanovanja te kontakt broj mobitela i/ili elektronske pošte.

Isprave se prilažu u neovjerenoj preslici i ne vraćaju se kandidatu po završetku Javnog poziva.

Kandidat koji bude izabran dužan je dostaviti na uvid izvornike prije zaključivanja Ugovora o radu.

Osoba koja ne podnese pravovremenu ili potpunu prijavu ili ne ispunjava formalne uvjete iz Javnog poziva, ne smatra se kandidatom u postupku i ne obavještava se o razlozima zašto se ne smatra kandidatom.

**ROK** za podnošenje prijava je **8**  (osam) dana od dana objave Javnog poziva na mrežnoj stranici i oglasnoj ploči škole te mrežnoj stranici i oglasnoj ploči Hrvatskog zavoda za zapošljavanje.

Kandidat koji se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19, 84/21 i 156/23), članku 48. stavku 1-3. Zakona o civilnim stradalnicima iz Domovinskog rata („Narodne novine“ broj 84/21), članku 48.f Zakona o zaštiti vojnih i civilnih invalida rata („Narodne novine“ broj 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14, 39/18 i 32/20) dužna je u prijavi na Javni poziv pozvati se na to pravo i uz prijavu priložiti svu propisanu dokumentaciju prema posebnom zakonu , a ima prednost u odnosu na ostale kandidate pod jednakim uvjetima.

Kandidat koji se poziva na pravo prednosti pri zapošljavanju u skladu sa člankom 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19, 84/21 i 156/23) uz prijavu na Javni poziv dužna je priložiti sve dokaze o ispunjavanju uvjeta iz Javnog poziva i ovisno o kategoriji u koju ulazi sve potrebne dokaze (članak 103. stavak 1. Zakona) dostupne na web stranici Ministarstva hrvatskih branitelja, poveznica:

<https://www.zakon.hr/z/973/Zakon-o-hrvatskim-braniteljima-iz-Domovinskog-rata-i-%C4%8Dlanovima-njihovih-obitelji->

Kandidat koji se poziva na pravo prednosti pri zapošljavanju u skladu sa člankom 48. Zakona o civilnim stradalnicima iz Domovinskog rata uz prijavu na Javni poziv dužna je priložiti sve dokaze o ispunjavanju uvjeta iz Javnog poziva te dokaze o ispunjavanju uvjeta za ostvarivanje prava prednosti pri zapošljavanju (članak 49. stavak 1. Zakona) dostupne na web stranici Ministarstva hrvatskih branitelja, poveznica:

<https://www.zakon.hr/z/2851/Zakon-o-civilnim-stradalnicima-iz-Domovinskog-rata>

Osoba koja se poziva na pravo prednosti pri zapošljavanju temeljem članka 48. f Zakona o zaštiti vojnih i civilnih invalida rata („Narodne novine“ br. 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13 i 98/19) poziva se da prilikom prijave na Javni poziv osim dokaza o ispunjavanju traženih uvjeta, priloži i rješenje ili potvrdu o priznatom statusu iz koje je vidljivo spomenuto pravo, izjavu da do sada nije koristila pravo prednosti prilikom zapošljavanja po toj osnovi te dokaz iz kojeg je vidljivo na koji način je prestao radni odnos kod posljednjeg poslodavca ( rješenje, ugovor, sporazum i slično).

Osoba koja se poziva na pravo prednosti pri zapošljavanju temeljem članka 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14, 39/18 i 32/20) dužna je pored dokaza o ispunjavanju traženih uvjeta priložiti i dokaz o invaliditetu odnosno drugu javnu ispravu o invaliditetu temeljem koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji način je prestao radni odnos kod posljednjeg poslodavca ( rješenje, ugovor, sporazum i slično).

Na Javni poziv mogu se javiti osobe oba spola u skladu sa člankom 13. stavak 2. Zakona o ravnopravnosti spolova („Narodne novine“ broj 82/08 i 69/17).

Izrazi koji se koriste u Javnom pozivu, a imaju rodno značenje koriste se neutralno i odnose se jednako na muške i na ženske osobe.

Prijave na Javni poziv s dokazima o ispunjavanju uvjeta Javnog poziva dostavljaju se zemaljskom poštom ili osobnim dolaskom na adresu:

**Osnovna škola „Matija Gubec“, Magadenovac, Školska 3, 31 542 Magadeovac**

**s naznakom:**

**„Javni poziv-PUN“**

Kandidati prijavom na Javni poziv daju izričitu privolu Osnovnoj školi „Matija Gubec“, Magadenovac za obradu osobnih podataka navedenih u svim dostavljenim prilozima odnosno ispravama, a u svrhu provedbe postupka Javnog poziva sukladno odredbama Opće uredbe o zaštiti podataka broj 2016/679 (GDPR) i Zakona o provedbi Opće uredbe o zaštiti podataka (“Narodne novine“ br. 42/18).

Urednom prijavom smatra se prijava koja sadržava sve podatke i priloge navedene u Javnom pozivu.

Radni odnos sa školom zasnovat će se nakon provedenog postupka selekcije kandidata (intervjua).

O rezultatu Javnog poziva kandidati će biti obaviješteni putem mrežne stranice škole: <http://www.os-mgubec-magadenovac.skole.hr/zaposljavanje/obavijesti_o_rezultatima_izbora> u roku od 15 dana od dana donošenja odluke o izboru kandidata.

Javni poziv objavljen je na mrežnoj stranici i oglasnoj ploči Osnovne škole „Matija Gubec“ Magadenovac i na mrežnoj stranici i oglasnoj ploči Hrvatskog zavoda za zapošljavanje dana 18. lipnja 2025. godine. i traje do 26. lipnja 2025. godine.

Ravnatelj:

Marko Havidić

KLASA: 112-01/25-01/04

UR.BROJ: 2115-07-01-25- 04

Magadenovac, 18. lipnja 2025.